**บทคัดย่อ**

**ชื่อเรื่อง** รายงานการใช้เอกสารประกอบการเรียน กลุ่มสาระการเรียนรู้ศิลปะ (ดนตรี) รหัสวิชา ศ 14101 เรื่อง การปฏิบัติโน้ตดนตรีสากลด้วยขลุ่ยรีคอร์เดอร์

ชั้นประถมศึกษาปีที่ 4

**ชื่อผู้รายงาน** วรุณยุพา ชูจันทร์

**ปีที่ศึกษา** ปีการศึกษา 2559

 รายงานการใช้เอกสารประกอบการเรียน กลุ่มสาระการเรียนรู้ศิลปะ (ดนตรี) รหัสวิชา ศ 14101 เรื่อง การปฏิบัติโน้ตดนตรีสากลด้วยขลุ่ยรีคอร์เดอร์ ชั้นประถมศึกษาปีที่ 4 ครั้งนี้ มีวัตถุประสงค์เพื่อ 1) เพื่อศึกษาประสิทธิภาพของเอกสารประกอบการเรียน กลุ่มสาระการเรียนรู้ศิลปะ (ดนตรี) รหัส วิชา ศ 14101 เรื่องการปฏิบัติโน้ตดนตรีสากลด้วยขลุ่ยรีคอร์เดอร์ ชั้นประถมศึกษาปีที่ 4 ตามเกณฑ์มาตรฐาน 80/80 2) เพื่อเปรียบเทียบผลสัมฤทธิ์ทางการเรียน ของนักเรียนชั้นประถมศึกษาปีที่ 4 ก่อนและหลังการใช้เอกสารประกอบการเรียน กลุ่มสาระการเรียนรู้ศิลปะ (ดนตรี) รหัส วิชา ศ 14101 เรื่องการปฏิบัติโน้ตดนตรีสากลด้วยขลุ่ยรีคอร์เดอร์ 3) เพื่อศึกษาความพึงพอใจของนักเรียนชั้นประถมศึกษาปีที่ 4 ที่มีต่อการเรียนโดยใช้เอกสารประกอบการเรียน กลุ่มสาระการเรียนรู้ศิลปะ (ดนตรี) รหัส วิชา ศ 14101 เรื่องการปฏิบัติโน้ตดนตรีสากลด้วยขลุ่ยรีคอร์เดอร์ กลุ่มตัวอย่างได้แก่นักเรียนชั้นประถมศึกษาปีที่ 4 ปีการศึกษา 2559 โรงเรียน บ้านทุ่งหงาว อำเภอเมือง จังหวัดระนอง จำนวน 24 คน เครื่องมือที่ใช้ในการศึกษาประกอบด้วยแผนการจัดการเรียนรู้จำนวน 9 แผน เอกสารประกอบการเรียนจำนวน 6 บท และแบบทดสอบวัดผลสัมฤทธิ์ทางการเรียน 30 ข้อ สถิติที่ใช้ ได้แก่ ค่าเฉลี่ย ค่าความเบี่ยงเบนมาตรฐาน ค่าร้อยละ และเปรียบเทียบผลสัมฤทธิ์ทางการเรียนก่อนและหลังการเรียนโดยใช้ t – test

 ผลการศึกษาสรุปได้ว่า

 1. เอกสารประกอบการเรียน มีความสอดคล้อง เหมาะสม และมีประสิทธิภาพเท่ากับ81.15/82.64 สูงกว่าเกณฑ์มาตรฐานที่กำหนด 80 / 80

 2. นักเรียนที่เรียนโดยใช้เอกสารประกอบการเรียน มีผลสัมฤทธิ์ทางการเรียนหลังเรียนสูงกว่าก่อนเรียน แตกต่างอย่างมีนัยสำคัญทางสถิติที่ระดับ .01

 3. นักเรียนมีความพึงพอใจต่อการใช้เอกสารประกอบการเรียนโดยภาพรวมอยู่ในระดับมาก โดยมีค่าเฉลี่ย 4.45